This document has been prepared by Deloitte Certified Public Accountants Societe Anonyme.    
Deloitte Certified Public Accountants Societe Anonyme, a Greek company, registered in Greece with registered number 0001223601000 and its registered office at 
Marousi, Attica, 3a Fragkokklisias & Granikou str., 151 25, is one of the Deloitte Central Mediterranean S.r.l. (“DCM”) countries. DCM, a company limited by guarantee 
registered in Italy with registered number 09599600963 and its registered office at Via Tortona no. 25, 20144, Milan, Italy is one of the Deloitte NSE LLP geographies. 
Deloitte NSE LLP is a UK limited liability partnership and member firm of DTTL, a UK private company limited by guarantee. 
DTTL and each of its member firms are legally separate and independent entities. DTTL, Deloitte NSE LLP and Deloitte Central Mediterranean S.r.l. do not provide services 
to clients. Please see www.deloitte.com/about to learn more about our global network of member firms. 
 
 
 
 
 
 
 
 
 
 
 
 
 
                     
Έκθεση Επισκόπησης Ανεξάρτητου Ορκωτού Ελεγκτή Λογιστή 
 
Προς το Διοικητικό Συμβούλιο της Πειραιώς Financial Holdings Α.Ε. 
 
Έκθεση Επισκόπησης Συνοπτικών Ενδιάμεσων Χρηματοοικονομικών Καταστάσεων 
 
Εισαγωγή 
 
Έχουμε επισκοπήσει τη συνημμένη συνοπτική ενδιάμεση εταιρική και ενοποιημένη κατάσταση χρηματοοικονομικής θέσης της Εταιρείας Πειραιώς Financial Holdings Α.Ε. της 30ης 
Ιουνίου 2024 και τις σχετικές συνοπτικές ενδιάμεσες εταιρικές και ενοποιημένες καταστάσεις αποτελεσμάτων, συνολικών εσόδων, μεταβολών ιδίων κεφαλαίων και ταμειακών 
ροών της εξάμηνης περιόδου που έληξε την ημερομηνία αυτή, καθώς και τις επιλεγμένες επεξηγηματικές σημειώσεις που συνθέτουν τις συνοπτικές ενδιάμεσες 
χρηματοοικονομικές καταστάσεις, οι οποίες αποτελούν αναπόσπαστο μέρος της εξαμηνιαίας οικονομικής έκθεσης του Ν. 3556/2007.   
 
Η διοίκηση είναι υπεύθυνη για την κατάρτιση και παρουσίαση αυτών των συνοπτικών ενδιάμεσων χρηματοοικονομικών καταστάσεων, σύμφωνα με τα Διεθνή Πρότυπα 
Χρηματοοικονομικής Αναφοράς, όπως αυτά έχουν υιοθετηθεί από την Ευρωπαϊκή Ένωση και εφαρμόζονται στην Ενδιάμεση Χρηματοοικονομική Αναφορά (Διεθνές Λογιστικό 
Πρότυπο «ΔΛΠ» 34).  Η δική μας ευθύνη είναι να εκφράσουμε συμπέρασμα επί των συνοπτικών ενδιάμεσων χρηματοοικονομικών καταστάσεων με βάση την επισκόπησή μας. 
 
Εύρος Επισκόπησης 
 
Διενεργήσαμε την επισκόπησή μας σύμφωνα με το Διεθνές Πρότυπο Αναθέσεων Επισκόπησης (ΔΠΑΕ) 2410 “Επισκόπηση ενδιάμεσης χρηματοοικονομικής πληροφόρησης που 
διενεργείται από τον ανεξάρτητο ελεγκτή της οντότητας”.  Η επισκόπηση της ενδιάμεσης χρηματοοικονομικής πληροφόρησης συνίσταται στην υποβολή διερευνητικών 
ερωτημάτων κυρίως σε πρόσωπα που είναι υπεύθυνα για χρηματοοικονομικά και λογιστικά θέματα και στην εφαρμογή αναλυτικών και άλλων διαδικασιών επισκόπησης.  Η 
επισκόπηση έχει ουσιωδώς μικρότερο εύρος από τον έλεγχο, ο οποίος διενεργείται σύμφωνα με τα Διεθνή Πρότυπα Ελέγχου που έχουν ενσωματωθεί στην Ελληνική Νομοθεσία 
και συνεπώς, δεν μας δίδει τη δυνατότητα να αποκτήσουμε τη διασφάλιση ότι έχουν περιέλθει στην αντίληψή μας όλα τα σημαντικά θέματα που θα μπορούσαν να εντοπιστούν σε 
έναν έλεγχο. Κατά συνέπεια δεν εκφράζουμε γνώμη ελέγχου. 
 
Συμπέρασμα 
 
Με βάση την επισκόπησή μας, δεν έχει περιέλθει στην αντίληψή μας οτιδήποτε που θα μας έκανε να πιστεύουμε ότι οι συνοπτικές ενδιάμεσες χρηματοοικονομικές καταστάσεις 
δεν έχουν καταρτιστεί, από κάθε ουσιώδη άποψη, σύμφωνα με το ΔΛΠ 34. 
 
Έκθεση επί Άλλων Νομικών και Κανονιστικών Θεμάτων 
 
Η επισκόπησή μας δεν εντόπισε ουσιώδη ασυνέπεια ή σφάλμα στις δηλώσεις των μελών του Διοικητικού Συμβουλίου και στις πληροφορίες της εξαμηνιαίας Έκθεσης Διαχείρισης 
του Διοικητικού Συμβουλίου, όπως αυτές ορίζονται στο άρθρο 5 και 5α του Ν. 3556/2007, σε σχέση με τις συνοπτικές ενδιάμεσες χρηματοοικονομικές καταστάσεις. 
 
Αθήνα, 31 Ιουλίου 2024 
Η Ορκωτός Ελεγκτής Λογιστής 
 
 
Αλεξάνδρα Β. Κωστάρα  
Α.Μ. ΣΟΕΛ: 19981 
Deloitte Ανώνυμη Εταιρία Ορκωτών Ελεγκτών Λογιστών  
Φραγκοκκλησιάς 3α & Γρανικού, 151 25 Μαρούσι 
Α.Μ. ΣΟΕΛ: Ε 120
 
Deloitte Ανώνυμη Εταιρία   
Ορκωτών Ελεγκτών Λογιστών 
Φραγκοκκλησιάς 3α & Γρανικού   
151 25 Μαρούσι  
Αθήνα, Ελλάδα 
 
Τηλ.: +30 210 6781 100 
www.deloitte.gr